Planen var at flytte til Alaska
og tilbringe resten af livet der.
Det var det.
Vi havde altid troet, vi skulle tilbringe resten af livet sammen.
HVERT ÅR I USA DØR MERE END 45.000 AF SKUDRELATEREDE SKADER
MONTANAS STATSFÆNGSEL
Jeg vidste ikke, hvad der var sket med Leslie.
AF DEM ER FÆRRE END 500 ET UHELD
Jeg tænkte: "Måske er hun okay eller noget…
Det var ikke så slemt. Måske var det en ond drøm."
Sygeplejersken sagde: "Hun er død, søde. Hun har været død et stykke tid."
Og så sank det hele ind.
DETTE ER HISTORIEN OM INDSAT #3007136
EN NETFLIX-SERIE
MONTANAS STATSFÆNGSEL
-Er du klar? -Ja.
Okay!
Jeg hører dig.
Der er du!
I 2009 FIK DANIEL PAULSRUD FLERE SKADER
UNDER ET SKYDERI I FORT BENTON, MONTANA
Kuglen var gået ind lige her,
og kom ud heromkring.
Man kan se et ar hele vejen, hvor de åbnede det.
Men det ser underligt ud.
Og de sagde, "Du vil nok aldrig kunne tale igen."
HANS PARTNER, LESLIE DAVIDSON, DØDE PÅ STEDET
Jeg hedder Daniel John Paulsrud.
Jeg voksede op i Neihart, Montana.
DU ER PÅ VEJ IND I NEIHART
Det var en by med 35 mennesker dengang.
NEIHART NÆRBUTIK
Alle kendte hinanden.
Jeg fluefiskede, fra jeg var fem år.
Jeg var meget på telttur og jagt. En masse jagt.
Jeg elskede det.
Vi havde ikke mange penge, men jeg var ligeglad.
EFTER AT HAVE AFSLUTTET HIGH SCHOOL
GIK PAULSRUD IND I 101. LUFTBÅRNE DIVISION I USA'S MILITÆR
Jeg var infanterist i det luftbårne infanteri.
Vi endte med at tage til Desert Storm og befrielsen af Kuwait.
Ja, det forberedte mig lidt…
…på livet.
Det var ikke kun blod og indvolde. Det var…
Det mest forfærdelige, jeg så,
var behandlingen af mennesker.
Jeg har set nogle kvinder, der nærmest blev tæsket ihjel.
Børn, der ikke havde noget at spise.
Når man tager i krig med folk, man kender…
Jeg kan ikke beskrive det som andet end broderskab.
Der er en tillid.
Jeg fortsatte, indtil vi skulle hjem.
EFTER AT HAVE FORLADT MILITÆRET,
VENDTE PAULSRUD TILBAGE TIL USA FOR AT BLIVE KUNSTNER
Jeg har altid gerne villet arbejde med kunst.
Så jeg endte i Durango i Colorado som billedhugger.
Og det holdt i omkring fem år.
Jeg flyttede tilbage til Montana.
Og så mødte jeg Leslie.
Hun var meget smuk,
og hendes personlighed var…
…ikke så konfrontatorisk.
Hun var mere…
…den venlige type.
Hun havde aldrig været udendørstypen,
så det introducerede jeg hende for.
Hun blev vild med det og nød det.
Hun begyndte at jage…
Hun var perfekt.
Hun var meget sikkerhedsbevidst.
Hun skød kun, hvis hun var helt sikker.
Hun var fantastisk.
BOB'S BAR, MIDDAG OG MOTEL ÅBEN FEM DAGE OM UGEN
NEIHART TAKKER JER BRANDMÆND
I 2005 FLYTTEDE PAULSRUD OG LESLIE SAMMEN TIL NEIHART, MONTANA.
Der var…
…kun kærlighed på det tidspunkt.
Hun havde en søn og tre døtre med sin eksmand.
Leslie opfostrede sine børn
uden disciplin eller konsekvenser.
Hvis vi skændtes,
var det oftest om hendes børn.
VELKOMMEN JÆGERE
Hendes ældste datter kunne godt lide at tage hende med på barer hele tiden…
Hun kunne ikke lide mig,
fordi Leslie tilbragte sin tid med mig i stedet for ude med hende.
Den yngste, Kailee, var altid med os.
Hun er en god og klog pige.
I 2009 FLYTTEDE PAULSRUD, LESLIE OG KAILEE TILBAGE TIL LESLIES HJEMBY
Leslie tog afsted, og jeg fulgte.
Jeg flyttede så meget, jeg kunne.
Lige før vi var færdige med at flytte ind,
skete alt det her.
DAGEN FOR THANKSGIVING
Vi var ude og jage den dag lige ud for Fort Benton.
Vi tog vist ud lige efter daggry.
Hun havde vist fået flere opkald fra børnene,
og hun sagde: "Vi må hellere tage hjem."
Vi begyndte at planlægge middagen.
Hun fik et opkald fra sin ældste,
og de begyndte straks at skændes.
Så jeg tog til lejligheden, vi var ved at istandsætte…
…og aflæssede værktøjer og stillede våbnene i lejligheden.
Jeg sikrer altid geværerne, før jeg tager dem ind.
Det troede jeg, at jeg havde gjort den dag.
Det må have været en halvanden time senere,
da hun kom ind,
og hun havde øl med.
Vi satte os ned og begyndte at nyde aftenen.
Jeg havde pistolen på bordet.
Det var en .357 Magnum.
Jeg havde den til jagtsæsonen, selvfølgelig.
Hvis man sårer et dyr, kan man hurtigt dræbe det,
uden at det skal lide, men…
Og da jeg legede med pistolen,
spændte jeg hanen.
Satte den tilbage, spændte den, tilbage.
Hun var på vej tilbage fra køleskabet.
Jeg sad ned.
Jeg spændte hanen og legede med den,
og så gik den af.
Hun faldt straks ned i stolen og ned på gulvet, så…
Jeg vidste, den ramte hende.
LESLI BLEV RAMT AF EN ENKELT KUGLE I BRYSTET
Det gik så hurtigt.
Hun døde så hurtigt.
Og det var…
Jeg kunne kun sige: "Jeg elsker dig" og "Undskyld," og…
Der var intet at stille op på det tidspunkt.
Jeg satte mig tilbage i stolen og tænkte: "Jeg må bare skyde…
…mig selv i hovedet, og så er det slut."
Og jeg prøvede.
Først kunne jeg ikke, så jeg…
Jeg gik hen til køleskabet og hentede en vodka, vi havde der.
Jeg drak den,
og så kunne jeg trykke af.
Jeg husker ikke så meget efter det.
PAULSRUD BLEV TAGET TIL SYGEHUSET MED ALVORLIGE SKADER I HOVEDET
NI MÅNEDER SENERE BLEV HAN ANKLAGET FOR DRABET PÅ LESLIE
Fordi jeg skød mig selv, antog man, det var med overlæg.
CHOUTEAU COUNTY DOMHUS
Jeg blev dømt for overlagt drab,
og fik livstid uden prøveløsladelse plus ti år.
PÅ GRUND AF SKADERNE KUNNE PAULSRUD IKKE TALE UNDER RETSSAGEN
RETSSAL
Jeg fik aldrig mulighed for at fortælle børnene:
"Det var ikke med vilje.
Det var en forfærdelig ulykke."
Og jeg slipper aldrig af med den skyld og smerte,
der kom af at miste hende,
især fordi det var min skyld.
Jeg mistede min fremtid.
Jeg mistede hendes børns fremtid, og…
FAMILIE, FRIHED, KULTUR, NATUR
…jeg mistede resten af mit liv…
…den dag.
Jeg tænker på Leslie hele tiden. Hele tiden.
PÅ DAGEN FOR SKYDERIET
VAR POLITICHEFEN JOHN TURNER DEN FØRSTE PÅ GERNINGSSTEDET
VELKOMMEN
Min kone og jeg sad til thanksgiving-middag, da jeg fik opkaldet.
Opkaldet omhandlede en beruset eller tilskadekommen person.
Da jeg ankom til stedet,
var der en person på alle fire mod kantstenen, delvist på kørebanen.
Første tænkte jeg, han var faldet og havde slået ansigtet.
Han kastede op.
Men da jeg lyste på ham, så jeg, det ikke var opkast.
Det var faktisk blod, der sprøjtede ud af munden på ham.
Jeg spurgte, om han var faldet.
Han lavede en gurglende lyd og rystede på hovedet,
mens han mimede at putte en…
…under hagen, og jeg antog, at det betød, han var blevet skudt.
Jeg spurgte, om nogen havde skudt ham,
og igen lavede han en gurglende lyd og rystede hovedet som nej.
Jeg spurgte, om nogen var hos ham, og han nikkede ja og gurglede,
og så pegede han bagud.
POLITIETS VIDEO FRA GERNINGSSTEDET
Bag ham kunne jeg se pøle af blod.
Blodsporet førte tilbage til lejligheden.
Da jeg kiggede ind i lejligheden, så jeg nogen ligge på gulvet.
Og jeg genkendte straks Leslie, da jeg så hende.
I et lille samfund kender man alle,
og alle kender dig.
Hun lå på ryggen, og hendes hænder lå i jakkens lommer.
Hun var blevet skudt,
og på gulvet ikke langt fra hende
lå en Ruger GP100 .357-revolver.
Med lige præcis denne type skydevåben
er det meget sjældent, at de går af ved et uheld.
Det kræver stor kraft at trykke på aftrækkeren.
Leslie havde hænderne i lommerne, og han skød hende.
Hvem gør det?
For mig er det udelukket,
at det kan have været et uheld.
Dan og jeg var gode venner.
Han var altid sjov.
Han kunne lide at få folk til at grine og være energisk,
og han var en fantastisk kunstner.
Jeg hedder LJ Planer.
Jeg mødte Dan Paulsrud i militæret.
Han sendte dette til mig i 2018.
Der står: "Paulsrud og Planer, Desert Storm."
Han skriver som en pige.
Han har en piget håndskrift.
Vi plejede at drille ham. Jeg gjorde.
"Familie for evigt."
Vi betjente M60-maskingeværer.
Dan og jeg blev tætte.
Der var engang på en mission,
hvor vores delingssergent kom løbende ned ad linjen
og sagde, en masse tanks var på vej mod os,
og at vi aldrig ville kunne stoppe dem.
Jeg sagde: "Okay, makker.
Så er det vist nu. Vil du kæmpe eller gemme dig?"
Han sagde: "Hvis du kæmper, vil jeg kæmpe med dig."
Nå, men…
Angrebet kom aldrig,
men jeg vidste, at jeg havde nogen ved min side,
som var villig til at kæmpe til døden.
Vi ville begge forlade militæret for at jage og fiske.
Vi talte altid om, hvornår vi skulle mødes igen,
og jeg var stadig i militæret, og så er det svært at planlægge.
Så det skete aldrig.
Jeg fik et opkald fra en anden ven, der sagde:
"Har du hørt, hvad der er sket med Paulsrud?"
Jeg sagde: "Nej."
Han sagde: "Se nyhederne. Han dræbte sin forlovede og ville begå selvmord."
JURY FINDER MAND SKYLD I FORT BENTON
Jeg sagde: "Det kan ikke passe. Det må være en anden."
Jeg forstod det bare ikke.
Jeg forstod det ikke.
PAULSRUD SKREV TIL LJ FRA FÆNGSLET
Jeg var vred over, at han kunne lade sådan noget ske.
Han voksede op omkring våben.
Vi håndterede dem hele tiden.
Hvordan kunne det ske?
Han sagde, det var et uheld.
Jeg ved det ikke.
Dan, som jeg kendte, kunne aldrig have dræbt hende med vilje.
Jeg sagde til ham: "Jeg er ked af, jeg ikke var der.
Jeg skal ikke dømme dig.
Jeg…
Jeg skal være din bror og støtte dig."
Han er ansvarlig.
Det forstår han.
Dan tog et liv.
Pistolen gjorde det ikke. Han skød.
Hvordan kan man stille ham for retten i så alvorlig en sag
og give han livstid plus ti år,
når han ikke engang får mulighed for at fortælle sin side af historien?
Han kan ikke tale, har svær skade fra et skudsår i hovedet,
og han er medicineret så meget, at han slet ikke er sammenhængende.
ÅBEN
Hun var altid sjov, smilende og klar på at more sig.
Når hun bowlede med sine venner,
var de festpigerne.
Jeg har siden sluttet mig til festpigerne, hvilket er forfærdeligt.
Jeg har her nogle billeder af Leslie.
Dette er mit yndlings.
Det var en af de gange, Leslie havde kort hår.
Men altid et smil.
Altid et smil.
Og disse to er hendes bowlingvenner,
der hygger sig.
På en skør bar et sted.
Jeg hedder Susan Yager.
Og Leslie er min søster.
Er, var, vil altid være.
Leslie kom hjem til os, da hun var to år.
Hun blev adopteret.
En lille pige med tykke kobberfarvede krøller.
Hendes far havde dræbt hendes mor i baghaven.
Han skød moderen og så sig selv.
Hun så det.
MORDER-SELVMORD DRÆBER MAND OG KVINDE I FALLS
Så hun kom hjem til os.
Hun havde mange venner og var bare glad hele tiden.
Sådan var hun.
Hun gik til basket og løb i skolen, og var på svømmeholdet om sommeren.
Så hun havde en god barndom.
SOM 18-ÅRIG GIFTEDE LESLIE SIG MED SIN HIGH SCHOOL-KÆRESTE
Hun dimitterede, blev gift, og hun blev 18,
alt sammen i samme uge.
PARRET FIK FIRE BØRN SAMMEN, INDEN DE BLEV SKILT I 2001
FIRE ÅR SENERE BEGYNDTE LESLIE OG PAULSRUD AT DATE
BOWLERGYDEN
Med alle andre kærester blev de introduceret til hendes venner,
og så gik de alle ud sammen og morede sig.
Men sådan skete det ikke her.
Det var ikke en kærlighedshistorie.
Hun flyttede ud flere gange.
Hvorfor gå sin vej fra et perfekt forhold?
Jeg vidste, han havde truet hende. Han havde truet med kniv.
Han havde siddet med et våben, engang hun flyttede ud.
Han sagde: "Jeg dræber dig og skyder mig selv.
Du ender på samme måde, som dine forældre gjorde."
Jeg sagde til hende: "Seriøst? Hvorfor finder du dig i det lort?"
Men han havde en klo i hende.
En eller anden klo.
PÅ DAGEN FOR THANKSGIVING I 2009
HAVDE LESLIE BESØG AF SUSAN EFTER ET SKÆNDERI MED PAULSRUD
Hun var vred og sagde, at Dan havde besluttet,
thanksgiving skulle holdes med hans forældre på lørdag.
Hun sagde: "Jeg er færdig med det her.
Jeg er træt af, han skal bestemme alt, kommandere med os
og bestemme, hvad min familie og jeg gør."
Hun sagde: "Jeg går hen og beder ham skride.
Vi er færdige. Han skal ud."
Jeg sagde: "Bliv her og spis med os."
"Nej. Jeg tager tilbage til lejligheden. "
"Okay."
Det var det.
TO TIMER EFTER HUN FORLOD SUSANS HJEM, VAR LESLIE DØD
Vi savner hende, for hun ikke burde være væk.
Hvis nogen skulle væk, burde det være ham.
Hun burde ikke være væk.
Mor!
-Jeg er her. Se. -Grib mig!
Jeg skal nok gribe dig.
Jeg er lige her. Det lover jeg.
En, to, tre!
Sådan. Kan du se?
Jeg ser mange ting tydeligere, efter jeg selv er blevet mor.
Jeg ville aldrig nogensinde lade nogen komme ind i mit børns liv
og behandle dem, som Dan behandlede mig.
Jeg er Kailee Davidson,
og jeg er Leslie Davidsons yngste datter.
KNUS
Jeg elskede min mor.
Hver nat puttede hun mig og sagde:
"Jeg vil putte dig og kysse dig godnat, til den dag jeg dør."
Mine forældre blev skilt,
da jeg vist var seks eller syv år.
De kom fint overens, selvom de var blevet skilt.
I 2005 DØDE KAILEES FAR AF ET HJERTEANFALD
Jeg var ti år.
Fra min far døde,
til vi flyttede ind hos Dan, gik der måske en måned.
Måske en måned.
Min mor var forelsket.
Jeg tænkte bare: "Hvorfor?"
Han var bare en meget kraftig fyr.
Jeg tror ikke, han havde et job.
Det var okay et stykke tid.
Men efter et par måneder
begyndte tingene at ændre sig.
KAILEE VAR VIDNE TIL SKÆNDERIER
MELLEM HENDES MOR OG PAULSRUD, DER BLEV VOLDELIGE
Min mor vendte ryggen til ham
og var på vej ned ad gangen.
Han gik hen lige bag hende og skubbede hende hårdt.
Og hun fløj. Jeg sad på min seng, og hun…
Hele hendes krop fløj ned ad gangen.
Andre gange havde hun sår og blå mærker overalt.
Jeg spurgte: "Er det ham?"
Og hun sagde: "Nej."
Men jeg vidste det.
Og det skete ofte.
SELVOM HUN FORLOD PAULSRUD FLERE GANGE,
VENDTE LESLIE ALTID TILBAGE
Han var meget tilfreds
med den magt, han havde over min mor.
Han misbrugte hende følelsesmæssigt og psykisk, og han udnyttede hende,
da han vidste, han ville få en chance til.
Det var bare en uendelig cyklus.
I alle sager gælder, at når noget er galt,
skal der rettes op på det.
Vi retter op på tingene.
Jeg hedder Mark Hilyard.
Jeg var efterforsker for delstaten Montana i denne sag.
Jeg tror, det var et skænderi, der eskalerede,
så han greb muligheden for at skyde og dræbe hende.
PÅ GRUND AF SKADERNE
KUNNE PAULSRUD I FØRSTE OMGANG IKKE UDTALE SIG OFFICIELT,
MEN DA HAN FØRST BLEV FØRT PÅ HOSPITALET,
FANDT POLITIET EN HÅNDSKREVET BESKED I HANS SKJORTELOMME
En af agenterne fandt den i en lomme.
En serviet, der var skrevet på.
På den stod der:
"Så alle ved det,
så har Leslie overvejet selvmord længe nu.
Hun har flere gang bedt mig dræbe hende.
Hun har også bedt mig mishandle hende,
så hun kunne tilkalde politiet for at få hævn.
Jeg har det dårligt med at slå hende.
Jeg er blevet presset til det.
Jeg har aldrig gjort dette før, og jeg vil aldrig gøre det igen."
Der indrømmer han, at han har slået hende.
Han forsøger også at etablere et alibi om,
at hun ønskede, at han skød hende.
Det generer mig, at han havde tid til at skrive det.
Efter skyderiet gik han ud til sin bil,
for jeg fandt servietter i bilen, der passer med denne,
og en kuglepen, som han skrev med,
og så gik han ind igen og skrev beskeden, mens hun lå der.
Han kunne have skaffet hjælp.
PAULSRUD FIK TO MÅNEDERS LÆGEBEHANDLING,
FØR KRIMINALBETJENT HILYARD KUNNE AFHØRE HAM
Det er længe siden, jeg har set det.
Jeg hedder Mark.
Vi gør det, at vi finder et stykker papir, en notesblok, så du kan skrive.
Jeg havde aldrig prøvet det før,
hvor den mistænkte skulle skrive alt ned for mig.
Så det var meget usædvanligt.
VILLE PÅ INGEN MÅDER SKADE HENDE (PISTOLEN GIK AF)
I SIN SKREVNE ERKLÆRING
NÆVNTE PAULSRUD IKKE BESKEDEN PÅ SERVIETTEN,
ELLER AT LESLIE HAVDE HAFT SELVMORDSTANKER
Jeg har erklæringen lige her.
"Vi tog ud den dag for at jage.
Vi havde en dejlig dag.
Leslie pakkede riflerne væk.
Jeg tog .357'eren.
Jeg ved ikke, hvad der skete, siden pistolen gik af,
for jeg kunne ikke fatte, hvad der lige var sket."
Jeg tror, han lyver.
En løgner kan aldrig huske alle sine løgne.
Jeg bad min mor om at forlade ham.
Hvis nogen kunne have nået hende, havde det været mig,
og det vidste han, og det skræmte ham.
Jeg hedder Amanda Davidson. Leslie var min mor.
Jeg var den sidste, der talte med hende den dag.
Min søster og min bedstemor
var kommet fra Fort Benton
for at møde mig og min bror på Golden Corral i Great Falls.
Min mor skulle møde os der.
Jeg fik et opkald fra hende om,
at hun og Dan skændtes.
Forbindelsen røg, og hun ringede igen.
Jeg sagde: "Slog Dan dig lige?" Hun sagde: "Ja."
Jeg sagde: "Mor, jeg kommer og henter dig."
Hun sagde: "Nej, det er fint."
Så sagde hun: "Jeg kommer om snart."
Og…
Jeg sagde: "Jeg elsker dig." Hendes sidste ord: "Jeg elsker dig mere."
Vi spiste maden. Vi havde ikke hørt fra hende.
Jeg skulle arbejde den aften.
Min søster Kailee ringede hele tiden.
Jeg tænkte: "Stop nu, vi har lige set hinanden."
Endelig tog jeg den: "Hvad?"
Og John Turner, den daværende sherif, var i telefonen,
og jeg kunne høre min søster hyle i baggrunden.
Han sagde: "Vi har fundet din mors lig."
Og jeg faldt bare om.
Så jeg gik en choktilstand.
Jeg tog på arbejde.
Så var det med i nyhederne klokken 22.
Der indså jeg, det var ægte.
FEM ÅR EFTER HAN BLEV FÆNGSLET, SKREV PAULSRUD TIL AMANDA FRA FÆNGSLET
Dette er brevet, jeg har holdt fast i…
…fra Dan…
…i mange år.
Det er til minde om, hvor stor en kujon han er,
og at han bebrejder alle bort set fra ham selv.
Der står: "Amanda, det er svært at sætte ord på,
hvad jeg skal sige til dig uden at fremprovokere
det had og den foragt, der er så almindelig for dig.
Fra dig har jeg kun oplevet fjendtlighed, alkoholisme
og dine problemer med loven.
Men intet af det, du har gjort mod mig eller din familie,
gør dig fortjent til at miste din mor på den måde."
Som I kan høre, er der ikke andet end had.
Det overraskede ikke, at jeg fik skylden, for jeg kendte ham.
Jeg vidste, hvilket monster han var.
AMANDA HAR ALDRIG HØRT PAULSRUDS VERSION AF BEGIVENHEDERNE
Og da jeg legede med pistolen,
spændte jeg hanen, tilbage, spændte den,
og så gik den af.
Og så var hun væk.
Næsten med det samme, virkede det til.
Det tror jeg ikke et øjeblik på.
Det er første gang, jeg hører hans…
Se, jeg ryster helt.
Det er første gang, jeg hører hans forklaring,
og den gør mig rasende.
Hun døde med hænderne i lommen.
Hun var på vej væk. Hendes bil var tændt.
Jeg tror, min mor var ved at forlade ham for altid.
Dette har været en forløsning for mig, for jeg vil aldrig tænke på ham igen.
Hvis I spørger mig,
kan Dan brænde i helvede.
KAILEE VALGTE OGSÅ AT LYTTE TIL PAULSRUDS VERSION AF DEN DAG
Vi var på jagt den dag.
Vi tog vist ud lige efter daggry.
Hun havde vist fået flere opkald fra børnene,
og hun sagde: "Vi må hellere tage hjem."
Vi begyndte at planlægge middagen.
Hun fik et opkald fra sin ældste,
og de begyndte straks at skændes,
for hun havde været på bar, og…
"Okay, bare kom og fortæl mig…"
Det hele er løgn.
De var ikke på jagt.
Jeg så min mor den morgen. Hun hentede mig den morgen.
Planen var, at vi alle skulle spise thanksgiving-middag.
Min søster…
Hun var ikke på bar.
Hun skændtes ikke med min mor.
Jeg sad overfor hende, da min mor ringede og sagde,
at Dan havde slået hende i ansigtet.
Når han lader,
som om de var et lykkeligt par,
og at de ikke skændtes hele dagen,
så er det ikke et uheld.
Det skete bag lukkede døre.
Ingen måtte vide det.
Jeg var den eneste, der så,
hvordan han behandlede min mor i to-tre år.
Jeg var vidne til det.
Jeg voksede op med det.
Det var mit normale.
Jeg kender sandheden.
MONTANAS STATSFÆNGSEL
INDGANG FOR INDSATTE
TRE MÅNEDER EFTER DET FØRSTE INTERVIEW
GIK PAULSRUD MED TIL AT SVARE PÅ YDERLIGERE SPØRGSMÅL
Leslie er mit livs kærlighed.
Jeg savner hende meget.
Jeg må kæmpe videre med hende i tankerne,
uden at synke fast i sumpen
af sorg og skam
over at have forårsaget det.
INDGANG FOR BESØGENDE
Jeg tror, vi stadig ville være sammen,
hvis hun ikke var blevet ramt,
eller hvis hun havde overlevet.
Ja, så havde vi stadig været sammen.
"Leslie har i længere tid overvejet selvmord.
Hun har flere gange bedt mig dræbe hende.
Jeg har det forfærdeligt med at slå hende.
Jeg er blevet presset til det.
Jeg har aldrig gjort dette før, og jeg vil aldrig gøre det igen."
Det lyder som noget, der blev skrevet,
lige før jeg trykkede på aftrækkeren.
Da havde jeg drukket vodka.
Jeg prøver at huske, hvad jeg tænkte dengang…
Men det er blankt.
Det lyder, som om du dræbte hende med vilje.
Nårh! Nej.
Nej.
Mon ikke det var mere for at få lukket det, men jeg vil ikke…
Jeg vil ikke sige, jeg dræbte hende med vilje og derefter skrev det.
Du dræbte vores mord i koldt blod.
Hun døde med hænderne i lommen.
Hun var på vej væk. Bilen var tændt.
Jeg tror, min mor var ved at forlade ham for altid.
Jeg mener ikke, bilen var tændt.
Det lyder ikke rigtigt, men…
Jeg ville ønske, jeg havde kunnet tale under retssagen.
Det eskalerer hver gang med hende, men…
Jeg har aldrig haft det godt med Amanda.
Gid, jeg kunne hjælpe hende med at komme videre.
De tog ikke på jagt.
Jeg så min mor den morgen. Hun hentede mig den morgen.
Planen var at spise thanksgiving-middag sammen.
Min søster var ikke på bar.
Jeg sad overfor hende, da min mor ringede og sagde,
at Dan havde slået hende i ansigtet.
Når han lader,
som om de var et lykkeligt par,
og at de ikke skændtes hele den dag…
Det var ærgerligt.
Nej, vi skændtes ikke hele dagen.
Vi tog på jagt den dag.
Jeg føler, hun bliver påvirket
i forhold til det, som hun…
…får besked på at sige.
Det er ikke nær så forfærdeligt,
som nogle har påstået.
Det var ikke med vilje,
og det er sandheden.
Tekster af: Jesper Sodemann